11. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.ΕΙ/1747 της 11 Μαΐου/8 Ιουν.1983 (ΦΕΚ Β΄ 324) Σεμινάρια επιμόρφωσης στελεχών στο σχολικό επαγγελματικό προσανατολισμό. ΄Εχοντας υπόψη: α)Το άρθρ.33 του Νόμ.1304/1982 (ΣεμινάριαΜελέτες). β)Τη δική μας απόφαση ΕΙ/137/17.1.1983. γ)Την πράξη 8/1.3.83 θέμα 42 της Επιτροπής διοίκησης του ΚΑΤΕΕ Αθηνών και  δ)Την πρόταση του Προέδρου του Κ.Ε.Μ.Ε., αρ.πρ.1686/5.5.1983, αποφασίζουμε: Εγκρίνουμε τη διενέργεια σεμιναρίου επιμόρφωσης στο Σχολικό επαγγελματικό προσανατολισμό (Σ.Ε.Π.), στο Κ.Α.Τ.Ε.Ε. Αθηνών, με σκοπό την κατάλληλη προετοιμασία του καθηγητή-συμβούλου για ν’ αναλάβει και να φέρει με επιτυχία σε πέρας το έργο της εφαρμογής του ΣΕΠ στο σχολείο. Τα βασικά χαρακτηριστικά του σεμιναρίου θα είναι τα εξής: α)Η διάρκεια του Σεμιναρίου καθορίζεται σε 5 μήνες με την εξής κατανομή: 1)τους πρώτους 4 μήνες θα γίνονται μαθήματα, ασκήσεις και εργαστήρια στο ΚΑΤΕΕ Αθηνών και 2) τον τελευταίο μήνα θα γίνονται διαλέξεις και επιτόπια ενημέρωση από τους επαγγελματικούς επιστημονικούς και τους φορείς απασχόλησης της δημόσιας διοίκησης και της τοπικής αυτοδιοίκησης, της περιφέρειας, από όπου προέρχονται οι εκπαιδευόμενοι. β)Ο αριθμός των εκπαιδευομένων θα είναι 120, κατανεμημένοι σε 4 τμήματα. γ)Οι εκπαιδευόμενοι θα είναι μόνιμοι εκπαιδευτικοί της μέσης Γενικής και Τεχνικής - Επαγγελματικής εκπαίδευσης και θα προέρχονται από 1 (ένα) ή 2 Γεωγραφικά διαμερίσματα της χώρας. δ)Η επιλογή θα γίνει μεταξύ υποψηφίων που πρέπει να έχουν τουλάχιστον 2 χρόνια διδακτική πείρα στη μέση εκπαίδευση και οι οποίοι θα αναλάβουν τη δέσμευση να εφαρμόσουν και αξιολογήσουν τον ΣΕΠ για μια τουλάχιστον 2ετία στη γεωγραφική περιφέρεια που υπηρετούσαν κατά την ημερομηνία υποβολής της αίτησης για την υποψηφιότητά τους. ε)Η αξιολόγηση της απόδοσής τους θα γίνεται με εργασίες ή εξετάσεις. στ)Στο τέλος του σεμιναρίου θα δοθεί βεβαίωση ευδόκιμης παρακολούθησης. Ο τύπος της βεβαίωσης επισυνάπτεται στο παράρτημα. ζ)Η παρακολούθηση του σεμιναρίου είναι υποχρεωτική. Οι απουσίες που θα γίνονται θα πρέπει να είναι δικαιολογημένες και σε καμία περίπτωση δεν μπορούν να περάσουν τις 50 ώρες. η)Ο χαρακτήρας του σεμιναρίου θα περιέχει στοιχεία ενίσχυσης της περιφερειακής ανάπτυξης της χώρας και ιδιαίτερα των προβληματικών περιοχών. θ)Η ομάδα εργασίας Σ.Ε.Π. του Κ.Ε.Μ.Ε. θα έχει την επιστημονική ευθύνη, την οργάνωση και τη λειτουργία του σεμιναρίου και το Κ.Α.Τ.Ε.Ε. Αθηνών με τις αρμόδιες υπηρεσίες του την οικονομική και διοικητική υποστήριξη του σεμιναρίου καθώς και την κάλυψη των στεγαστικών αναγκών και της υλικοτεχνικής υποδομής του προγράμματος. ι)Η οικονομική αποζημίωση των εκπαιδευομένων εκπαιδευτικών θα γίνεται από τις αρμόδιες οικονομικές υπηρεσίες του ΚΑΤΕΕ Αθηνών. κ)Τα μαθήματα του Σεμιναρίου που δεν θα καλυφθούν διδακτικά από την ομάδα εργασίας Σ.Ε.Π. του Κ.Ε.Μ.Ε., θα ανατεθούν σε ωρομίσθιους εκπαιδευτικούς που θα προσληφθούν με προκήρυξη του Κ.Α.Τ.Ε.Ε. Αθηνών, βάσει του άρθρ.35 του Νόμ.576/1977 και θα επιλεγούν από την ομάδα εργασίας Σ.Ε.Π. του Κ.Ε.Μ.Ε. λ)Η έναρξη του σεμιναρίου θα γίνει την 1 η  Σεπτ.1983 το πρόγραμμα των μαθημάτων είναι το εξής:            ώρες 1.Κοινωνιολογία της εκπαίδευσης 36 2.Το ελληνικό εκπαιδευτικό σύστημα 26 3.Θέματα Ψυχολογίας 38 4.Σχολικός επαγγελματικός προσανατολισμός              104 5.Πρακτικές Δραστηριότητες Σ.Ε.Π. 30 6.Εισαγωγή στην Οικονομία 38 7.Οικονομική και Διοίκηση των Επιχειρήσεων 30 8.Κοινωνική πολιτική και εργασιακές σχέσεις 22 9.Διαλέξεις 36 Σύνολο              360 Β Ε Β Α Ι Ω Σ Η ΕΥΔΟΚΙΜΗΣ ΠΑΡΑΚΟΛΟΥΘΗΣΗΣ Βεβαιώνεται ότι..................................................... ειδικότητα.................................................................. παρακολούθησε με επιτυχία το 5μηνο Σεμινάριο Επιμόρφωσης Στελεχών στο Σχολικό Επαγγελματικό Προσανατολισμό που πραγματοποιήθηκε στο Κ.Α.Τ.Ε.Ε. Αθηνών από .......................... μέχρι ........................... Αιγάλεω, ........................................ 1983 Ο Πρόεδρος Σ.Ε.Π. Ο Δ/ντής του Κ.Α.Τ.Ε.Ε. 